

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

 **Općinski načelnik**

KLASA:112-01/24-01/4

URBROJ:2186-3-01/1-24-1

Cestica, 09.05.2024.

Na temelju Ugovora o dodjeli bespovratnih sredstava za projekat „Zaželi - prevencija institucionalizacije u Općini Cestica“ Kodni broj: SF.3.4.11.01.315 programa Učinkoviti ljudski potencijali u financijskom razdoblju 2021. -2027.godine, Općina Cestica raspisuje

**OGLAS**

**za prijem u radni odnos na određeno vrijeme, radno mjesto „Radnik/ca za potporu i podršku starijim osobama i osobama s invaliditetom“u sklopu projekta „**Zaželi - prevencija institucionalizacije u Općini Cestica“, **Kodni broj: SF.3.4.11.01.0315**

Općina Cestica zapošljava – „Radnik/ca za potporu i podršku starijim osobama i osobama s invaliditetom“ u sklopu projekta **„**Zaželi - prevencija institucionalizacije u Općini Cestica“ 6 izvršiteljica/izvršitelja na određeno vrijeme od 32 mjeseca.

**Mjesto rada**: općina Cestica

**Broj traženih radnica:** 6 djelatnica/djelatnika

**Vrsta zaposlenja**: na određeno; novootvoreni poslovi

**Radno vrijeme:** puno radno vrijeme

**Način rada**: smjena-prijepodne

**Smještaj:** nema

**Naknada za prijevoz**: djelomično

**Natječaj vrijedi od-do**: 10.05.2024. do 20.05.2024.

**Uvjeti na radnom mjestu**: rad na terenu

**Planirani početak rada:** 01.06.2024.

**Opći uvjeti:**

* minimalno osnovnoškolsko obrazovanje
* hrvatsko državljanstvo
* punoljetnost,
* zdravstvena sposobnost za obavljanje poslova radnog mjesta za koje se osoba prima

**PREDNOST PRI ZAPOŠLJAVANJU IMAJU (za svaku od kategorija potrebno je uz prijavu priložiti dokumentaciju navedenu pored navedene kategorije ciljane skupine):**

* **Osobe s invaliditetom** – nalaz, rješenje ili mišljenje relevantnog tijela vještačenja o vrsti, stupnju ili postotku oštećenja ili potvrde o upisu u Hrvatski registar osoba s invaliditetom
	+ **Osobe iz članka 101. stavaka 1. ‒ 3. i članka 102. stavaka 1. ‒ 3. Zakona o hrvatskim braniteljima iz Domovinskoga rata i članovima njihovih obitelji (NN br. 121/17, 98/19 i 84/21)** - uz Prijavu na Poziv nužno je dostaviti dokaze o ispunjavanju uvjeta za ostvarivanje prava prednosti prilikom zapošljavanja. Popis dokaza ovisno o kategoriji ostvarivanja prava dostupan je na: popis dokaza za ostvarivanje prava prednosti pri zapošljavanju- ZOHBDR 2021.pdf (gov.hr).

**Opis poslova i radnih zadataka radnog mjesta:**

Pružanje usluge i potpore uz nabavu i podjelu paketa potrepština, koja obvezno uključuje:

1. Organiziranje prehrane (pomoć u pripremi obroka, nabavi hrane i dr.) i/ili
2. Obavljanje kućanskih poslova (pranje posuđa, pospremanje stambenog prostora, donošenje vode, ogrjeva i slično, organiziranje pranja i glačanja rublja, nabava lijekova i drugih potrepština i dr.) i/ili
3. Održavanje osobne higijene (pomoć u oblačenju i svlačenju, obavljanje drugih higijenskih potreba i dr.) i/ili
4. Zadovoljavanje drugih svakodnevnih potreba

Radno mjesto podrazumijeva rad na terenu.

**Za kandidate koji ispunjavaju uvjete iz natječaja poslodavac će provesti intervju.** Intervju mogu pristupiti samo kandidatkinje/kandidati koji ispunjavaju formalne uvjete iz natječaja. Ako kandidatkinja/kandidat ne pristupi intervjuu, smatra se da je povukao prijavu na natječaj.

**Način prijave:**

Prijave se dostavljaju**poštom ili osobnom dostavom u Općinu Cestica** na adresu Dravska 1a, 42208 Cestica, radnim danom od 7 do 15 sati**ili na e-mail** **opcina@cesatica.hr** Nepotpune i nepravovremene prijave na oglas neće se razmatrati.

**Rok za prijavu:**  Rok za podnošenje prijava je 20.05.2024. godine do 15 sati.

**Prijavi na oglas je potrebno priložiti:**

1. Zamolba uz životopis za posao (vlastoručno potpisana, obavezno navesti adresu, broj telefona/mobitela, e-mail adresu ukoliko je kandidatkinja/kandidat posjeduje)
2. Preslika dokaza o završenoj školi ili stručnoj spremi
3. Dokaz o radnom iskustvu (elektronički zapis ili potvrda izdana od Hrvatskog zavoda za mirovinsko osiguranje)
4. Uvjerenje da se protiv osobe ne vodi kazneni postupak (ne starije od 3 mjeseca)
5. Izjava o davanju suglasnosti za korištenje osobnih podataka (obrazac dostupan na adresi i internetskoj stranici poslodavca)
6. Obrazac prijave za natječaj za djelatnika/djelatnicu, potpisan.

Obrazac Prijave može se preuzeti u prostorima Općine Cestica, Dravska 1a, 42208 Cestica, radnim danom od 7,00 do 15,00 sati, na internetskim stranicama Hrvatskog zavoda za zapošljavanje i internetskim stranicama Općine Cestica. Za više informacija o oglasu obratite se na tel: 042 724-824.

Urednom prijavom smatra se prijava koja sadrži sve podatke i priloge navedene u natječaju.

 U prijavi na natječaj potrebno je navesti osobne podatke podnositelja prijave (ime i prezime, adresa prebivališta, broj telefona). Kandidati prijavom na natječaj izričito su suglasni da Općina Cestica, kao voditelj obrade, prikupljene podatke na temelju javnog natječaja obrađuje samo u obimu i samo u svrhu provedbe natječaja, u svrhu zapošljavanja u sklopu projekta „Zaželi - prevencija institucionalizacije u Općini Cestica“ Kodni broj: SF.3.4.11.01.0315.

Općina Cestica s osobnim podacima postupati će sukladno pozitivnim propisima uz primjenu odgovarajućih tehnika sigurnosnih mjera zaštite osobnih podataka od neovlaštenog pristupa, zlouporabe, otkrivanja, gubitka ili oštećenja. Općina Cestica kao Voditelj obrade osobnih podataka jamči da će se navedeni podaci evidentirati i zaštiti u skladu sa Zakonom o provedbi  Opće uredbe o zaštiti podataka i Općom uredbom  (EU) 2016/679 o zaštiti osobnih podataka. Osobne podatke Općina Cestica izbrisati će najkasnije po isteku svih zakonskih obaveza povezanih sa čuvanjem osobnih podataka.

Projekt je u skladu sa programom „Učinkoviti ljudski potencijali 2021.-2027.“ kao plansko – programskom dokumentu čiji je osnovni cilj pridonijeti rastu zapošljavanja i jačanju socijalne kohezije u Hrvatskoj i smjernicama politika zapošljavanja država članica EU s naglaskom na promicanje socijalne uključenosti i suzbijanja siromaštva.

Rezultati i obavijest kandidata:

Nakon provedenog intervjua komisija utvrđuje rang listu.

Po raspisanom Natječaju ne mora se izvršiti izbor, ali se u tom slučaju donosi odluka o poništenju natječaja.

Kandidati će o rezultatima Natječaja biti obaviješteni u zakonskom roku.

*S poštovanjem*

**Mirko Korotaj, načelnik**